*és mégsem akartok hozzám jönni, hogy életetek legyen.* Jn 5,40

Jézus kortársainak nagy része elutasította Őt. Más volt, mint akit elképzeltek maguknak Messiásként. Sőt, életének bizonyos részeit egyszerűen figyelembe sem vettek pusztán azért, mert nem egyezett az elképzelésekkel. Összességében tehát sokan elutasították Jézust.

Ma gyakran bekövetkezik ugyanez. Jézus az életet hozta el mindenki számára. A kereszten minden ember összes bűnéért meghalt. A bűn tehát már nem választ el az élettől. De a rossz elképzelés gyakran. Jézus az Isten Fia és Ővé minden hatalom mennyen és földön. Ő dönti el mi hogyan és mikor történjen velünk és nem a mi elképzelésünk a meghatározó. Őt ismerd meg és életed lesz! *Vadon Gyula*